Rom 12:10 Menseregte dag 22 Maart 2015

Gister was menseregte dag.

**Wat is ‘n mens se regte?**Het ‘n mens regte?  
Kom ons praat gou met mekaar daaroor. (2 min)

**In filosofies & teologiese wêreld** praat sommige dat   
 mense geen regte het nie - slegs voorregte.

**Ek wil daarvan verskil**  
Ek dink die handves van menseregte is gedeeltelik korrek  
wanneer dit sê dat jy as mens regte het.

Par 1 begin:

*Menseregte is die basiese regte wat elke individu het, bloot omdat hulle menslik is. Dit* hoef *nie verdien te word nie en is nie voorregte wat iemand aan jou gee nie.*

As ek die Bybel reg verstaan is **dit in lyn met wat God leer.**  
Elke mens het basiese regte wat wat onskeibaar van die mens is  
en niks en niemand van hom/haar mag vervreem nie

Die **oomblik wat jy hierdie reg van die mens vervreem**,   
kry jy spanning, stryd, onmin, afkrakery, haat, vyandskap  
selfs oorloë en terrorisme wat nie tot rus kom nie.

Dit **wel sommer spontaan** in jou op.  
Die mens se sondige geaardheid sorg daarvoor.

Dwars deur die wêreld sien jy:

**Sosiale klasse** veroorsaak spanning.

Sommige **rykes kyk neer op die armes**.  
Ek hoor sommige van die rykes se kinders praat van die “Pep people”  
(People extremely poor)

**Sommige armes wil niks met die rykes** te doen hê nie, iets van ‘n omgekeerde snobisme.

Jy glo die rykes kyk neer op jou.   
Daarom betaal jy hulle in eie munt terug,  
of glo dat hulle die oorsaak van jou armoede is

**Verskillende rasse** verlei mense tot rassisme.   
Jy glo - jou ras is dié ras.  
Alle ander rasse is minderwaardig  
 en is ondergeskik aan jou ras.

**Geslagtelikheid:** dikwels sien mense neersien op die ander geslag.  
Mans wat op vrouens neersien en die omgekeerde

**Hoe nou?**  
Waar begin ons om ‘n oplossing te vind?

(Wat sien jy wanneer jy in die spieël kyk?)

Lees Gen 1:26-27

*Toe het God gesê: “Kom ons maak die mens as ons verteenwoordiger, ons beeld, sodat hy kan heers oor die vis in die see, die voëls in die lug, die mak diere, die wilde diere en al die diere wat op die aarde kruip. God het die mens geskep as sy verteenwoordiger, as beeld van God het Hy die mens geskep, man en vrou het hy hulle geskep*

God het die mens na sy beeld geskape

**Hier is die basiese, die grondslag?**

Elke mens, of jy dit nou wil weet of nie, is na die beeld van God geskape  
Maak nie saak uit watter volk, ras, nasie, taal of geslag.  
Jy mens, is beeld van God

Die oomblik wat jy dit besef,  
**kyk jy deur ‘n ander bril na die mens.**  
Jy sien dan die mens soos God hom gemaak het nl.

Beeld van God.

Dit **alleen is genoeg rede** om enige ander mens met eerbied te behandel.

**Daarby is elke mens VERTEENWOORDIGER** van God

Iets wat jy nooit uit die oog moet verloor nie.

Die oomblik wat jy dit doen – is daar talle komplikasies.

Bv. Jesus het aan jou ‘**n opdrag** gegee om **dissipels van alle nasies te maak.**

Daar is geen manier wat jy kan dink om dissipels van mense te maak op wie jy neersien of verag nie.

Daarom moet jy die mens sien as beeld & verteenwoordiger van God  
soos jou hemelse Pa vra.

Die oomblik wat jy dit doen gaan die mens sien:

**Hier is iets vreemds aan die gang**.  
Jy leef totaal anders as die gemiddelde mens  
Hiér is iets in hierdie mens wat my aantrek.

Iets wat maak dat ek dié mens respekteer al is hy nie van my  
sosiale groep, ras of geslag nie.

**Dan is jy in goeie geselskap...**

**Kyk wat leer Rom 12:10**

. *10As broers en susters in God se huisgesin moet julle mekaar in liefde koester en voor in die ry staan om mekaar* ***met re­spek te hanteer****. 11Moenie sleepvoet wees in julle toewy­ding nie; wees entoesiasties; wees werklik diensbaar vir die Here. (*NLV)

*Betoon hartlike broederliefde teenoor mekaar,* ***bewys eerbied teenoor mekaar*** *en wees mekaar daarin tot voorbeeld* (83 vertaling Rom 12)

**Wat leer die Here hier**?

**Bewys eerbied teenoor mekaar** – **Hanteer mekaar met respek**!

Hier lê die oplossing, die antwoord vir ons probleem.

Die ***Eerbied teenoor mekaar*…ontbreek** so dikwels.  
Mense het nie eerbied vir ‘n ander nie.  
Daarom is daar geen respek, geen waardering vir ander nie.

**Hoe pak jy die probleem aan?**

Van nature dink ‘n mens graag:

* dit het niks met my te doen nie,
* die fout lê nie by my nie.
* Ek hoef nie iets aan die situasie te doen nie.
* Dit is ‘n gegewe.

Maar **dit is nie waar nie**.

Dit het alles met jou – kind van God, beeld van God, verteenwoordiger van God te doen! ‘n Verteenwoordiger moet die besigheid van sy baas bevorder… Jy is daar met ‘n doel om seker werk te doen.

**Waar begin jy?**

Jy begin by jouself… en leer van die Here Jesus

**Dit gaan alles oor ‘n gesindheid**…

*Moenie van jouself meer dink as wat jy behoort te dink nie* (Rom 12:3).

*3Moet niks uit selfsug doen of om daarmee te spog nie.* ***Wees eerder nederig deur van medegelowiges meer te dink as van jouself.*** *4Julle moenie net elkeen na sy eie belange omsien nie, maar ook na mekaar se belange.* (Fil 2:3)

Dit is nie vir ons maklik nie.   
Probleem is jou eie ek staan voor op in jou lewe.  
En jy dikwels voel jy jy het rede om so te voel...

**Jou voorbeeld is Jesus Christus**...

Hy het alle rede gehad om op jou sondige mens neer te sien...

God het alle rede om jou te straf.

Maar **kyk hoe tree Jesus Christus teenoor jou op...**

Kyk wat het Hy terwille van jou gedoen

*6Alhoewel Hy self\* God was,*

*het Hy nie vasgeklou aan wat Hom toekom nie,*

*7maar Hy het dit prysgegee:*

*Hy het ’n slaaf geword en aan mense gelyk geword.*

*En toe Hy as mens geleef het,*

*8het Hy Homself nog verder verneder*

*deur tot die dood toe gehoorsaam te wees,*

*ja, tot die kruisdood toe!*

*9Daarom het God Hom ook tot die hoogste posisie\* verhoog*

*en aan Hom die Naam gegee wat belangriker is as elke ander naam.*

*10So sal by die noem van Jesus se heerlike Naam*

*elke knie in die hemel en op die aarde en onder die aarde buig,*

*11en elke tong sal erken:*

*“Jesus Christus is Here!”*

*En so sal God die Vader*

*verheerlik word! (Fil 2:6-11 NLV)*

**Die plek om te begin is by Jesus Christus…**

Kyk na wat Jesus Christus vir jou gedoen het.  
**Kyk na die gesindheid waarmee** Hy na jou uitgereik het en steeds bemoeienis maak.

Hy, God, **het mens geword**…  
Om jou mens te verlos en jou weer met God te versoen.

Hy het **homself oorgegee**  
Hy het Sy lewe uit liefde gegee

**Hy doen dit nog elke dag deurdat Hy deur sy Gees in jou woon.**

Die **Gees spoor jou aan.**   
Hy lei jou,   
Hy dryf jou om Jesus se voorbeeld na te volg…

**Volg Hom sodat Sy beeld in jou raakgesien** kan word.

Leef so dat jy die beeld van God in ander mense raaksien…

**Proegeomai** het die basiese idee van voorgaan of leiding gee.   
Jy moet die voorbeeld stel deur eerbied teenoor ander te bewys.

**Eerbied** **beteken nie** om ander te vlei sodat jy iets uit hulle kan kry nie.   
Dat jy met ander woorde vis vir ‘n kompliment of een of ander guns probeer wen.   
Dit is die teenoorgestelde.

Dit gaan daaroor dat **jy ander eerlik waardeer en bewonder**   
 as deel van God se (familie) beeld.

Dit is wat jou hemelse Pa in hierdie verband van jou vra…

**Sien alle ander mense as beeld van God**.  
Waardeer alle ander mense as deel van God se skeppingswerk

**Bid dat die Heilige Gees jou oë hiervoor sal oopmaak**  
en die vooroordele wat by ons ingeprent is sal verwyder.

**Sien dat Jesus Christus ook vir hulle sondes gesterf** het

As jy so na die mens om jou kyk  
**gaan die wêreld ‘n baie beter plek wees**.

Want ons gaan mekaar verdra en selfs op die hande en harte dra  
en die koninkryk van God realiseer in die proses.

Want die **beeld van Jesus Christus word sigbaar in die manier** hoe ons teenoor mekaar optree.

Amen

Bronnelys  
Handves van Menseregte: <http://www.sahrc.org.za/home/21/files/Reports/My%20rights%20...%20Afr%20booklet.pdf>